Държавен вестник, бр. 44, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  44
Конституционното дело е образувано на 
7.05.2021 г. по искане на 66 народни представи-
тели от 45-ото Народно събрание на Република 
България. На основание чл. 150, ал. 1 във 
връзка с чл. 149, ал. 1, т. 2 от Конституцията на 
Република България (Конституцията) се иска 
установяване на противоконституционност на 
разпоредбите на чл. 46, 47, чл. 51, ал. 1 и 3, 
чл. 60, ал. 2, чл. 61, ал. 7, чл. 212, ал. 5 във 
връзка с чл. 206, ал. 1 във връзка с ал. 3 и 
във връзка с чл. 208, ал. 1; чл. 206, ал. 1 и 3 и 
чл. 208, ал. 1 във връзката им с чл. 271; чл. 209, 
ал. 3, изречение второ спрямо изречение първо; 
на чл. 213а, ал. 4 по отношение на числото 
„20“; чл. 281, ал. 4 и чл. 335, ал. 3 на Изборния 
кодекс (обн., ДВ, бр. 19 от 5.03.2014 г.; последно 
изм. и доп., бр. 36 от 1.05.2021 г.) (ИК), както 
и на разпоредбите на § 63 и 64 от преходните 
и заключителните разпоредби на Закона за 
изменение и допълнение на Изборния кодекс 
(ДВ, бр. 36 от 1.05.2021 г.) (ПЗРЗИДИК).
В искането се твърди, че оспорените разпо-
редби противоречат на чл. 1, ал. 1 и 2, чл. 4, 
ал. 1, чл. 6, ал. 2, чл. 10 и чл. 11, ал. 1 от 
Конституцията. Изтъква се конституционната 
значимост на публичността и прозрачността в 
процеса на провеждане на избори. Вносителите 
на искането аргументират тезата, че с въвеж-
дането на задължително машинно гласуване 
за избирателни секции с 300 и повече изби-
ратели и задължително гласуване с хартиена 
бюлетина за избирателните секции с под 300 
гласоподаватели се нарушава принципът за 
равно избирателно право. Народните предста-
вители поддържат, че отчитането на резултата 
при машинното гласуване не е съвместимо 
с принципа за публичност и прозрачност на 
изборния процес, че не са предвидени дос-
татъчно гаранции срещу софтуерни грешки 
или манипулации. Считат, че гласуването не 
е пряко, както изисква чл. 10 от Конститу-
цията, тъй като е опосредено от машина и 
от компютърния специалист, програмирал 
съответния софтуер.
Конституционният съд, за да се произнесе по 
допустимостта на искането, съобрази следното:
Искането за обявяване на противокон-
ституционност на посочените разпоредби 
е направено от оправомощен по силата на 
чл. 150, ал. 1 от Конституцията субект. Спа-
зени са изисквания за форма и реквизити 
на искането, съгласно чл. 17 ЗКС и чл. 18 от 
Правилника за организация на дейността на 
Конституционния съд (ПОДКС).
Конституционността на посочените в ис-
кането разпоредби не е била предмет на кон-
ституционно дело досега. При разглеждане на 
исканията Конституционният съд приема, че 
независимо от посочванията на разпоредби 
във връзка с други разпоредби всяка една от 
посочените трябва да бъде разгледана на соб-
ствено основание освен чл. 271 от ИК, който 
не е посочен самостоятелно. В искането освен 
обявяване на противоконституционността на 
изброените законови разпоредби се претендира 
и „установяване на дефицити и евентуални на-
рушения“. Тази претенция няма конкретност, 
не попада в пределите на конституционния 
контрол и не подлежи на разглеждане от 
Конституционния съд. 
Като заинтересовани институции на ос-
нование чл. 20а, ал. 1 ПОДКС следва да се 
конституират президентът, Министерският 
съвет, Върховният административен съд, 
главният прокурор, Централната избирателна 
комисия, омбудсманът и Висшият адвокат-
ски съвет.
За експертни мнения на основание чл. 20а, 
ал. 3 ПОДКС следва да се поканят проф. 
д.ю.н. Вихър Кискинов, проф. д-р Ангел Голев, 
проф. д-р Георги Димитров, проф. д-р Даниел 
Вълчев, проф. д-р Камелия Стефанова, проф. 
д-р Михаил Константинов, проф. д-р Олга 
Георгиева, проф. д-р Павел Бойчев, проф. д-р 
Пенчо Пенев, проф. д-р Пламен Киров, проф. 
д-р Снежана Начева и Румен Ненков.
На основание на горното и на основание 
чл. 19, ал. 1 от Закона за Конституционен 
съд съдът
О П Р Е Д Е Л И :
Допуска за разглеждане по същество иска-
нето на 66 народни представители от 45-ото 
Народно събрание на Република България за 
установяване на противоконституционност 
на разпоредбите на чл. 46, 47, чл. 51, ал. 1 
и 3, чл. 60, ал. 2, чл. 61, ал. 7, чл. 212, ал. 5; 
чл. 206, ал. 1 и 3, чл. 208, ал. 1; чл. 209, ал. 3, 
изречение второ; чл. 213а, ал. 4 по отноше-
ние на числото „20“; чл. 281, ал. 4 и чл. 335, 
ал. 3 на Изборния кодекс (обн., ДВ, бр. 19 от 
5.03.2014 г.; последно изм. и доп., бр. 36 от 
1.05.2021 г.), както и на разпоредбите на § 63 
и 64 от преходните и заключителните разпо-
редби на Закона за изменение и допълнение 
на Изборния кодекс (ДВ, бр. 36 от 1.05.2021 г.).
Отклонява искането в останалата част като 
недопустимо.
Конституира като заинтересовани ин-
ституции президента, Министерския съвет, 
Върховния административен съд, главния 
прокурор, Централната избирателна комисия, 
омбудсмана и Висшия адвокатски съвет.
Преписи от искането и от определението да 
се изпратят на заинтересованите институции 
с указание в 30-дневен срок от получаването 
им да представят писмени становища.
Отправя покана до проф. д.ю.н. Вихър 
Кискинов, проф. д-р Ангел Голев, проф. д-р 
Георги Димитров, проф. д-р Даниел Вълчев, 
проф. д-р Камелия Стефанова, проф. д-р Ми-
хаил Константинов, проф. д-р Олга Георгиева, 
проф. д-р Павел Бойчев, проф. д-р Пенчо 
Пенев, проф. д-р Пламен Киров, проф. д-р 
Снежана Начева и Румен Ненков, които в 
30-дневен срок могат да представят писмени 
мнения по делото.
Преписи от искането и определението да 
се изпратят на поканените.
Председател: 
Борис Велчев
3229